b'\n_START_ARTICLE_\nGilbert Diend\xc3\xa9r\xc3\xa9\n_START_PARAGRAPH_\nGilbert Diend\xc3\xa9r\xc3\xa9 (s. 1960\xc2\xa0?) on burkinalainen upseeri. H\xc3\xa4n toimi Burkina Fason v\xc3\xa4liaikaisena valtionp\xc3\xa4\xc3\xa4miehen\xc3\xa4 17. -23. syyskuuta 2015._NEWLINE_Diend\xc3\xa9r\xc3\xa9 johti Kansallisen demokratianeuvoston nime\xc3\xa4 kantavaa sotilasjunttaa, joka kaappasi vallan Burkina Fasossa 17. syyskuuta 2005 ja syrj\xc3\xa4ytti presidentti Michel Kafandon. Diend\xc3\xa9r\xc3\xa9 tunnetaan vuonna 2014 syrj\xc3\xa4ytetyn presidentti Blaise Compaor\xc3\xa9n kannattajana._NEWLINE_Vuonna 1987 oli Burkina Fasossa vallankaappaus, joka johti Blaise Compaor\xc3\xa9n pitk\xc3\xa4\xc3\xa4n valtakauteen. Vallankaappauksen yhteydess\xc3\xa4 surmattiin maan presidentti Thomas Sankara. Diend\xc3\xa9r\xc3\xa9n on v\xc3\xa4itetty olleen keskeisen\xc3\xa4 tekij\xc3\xa4n\xc3\xa4 vallankaappauksessa. Vuodesta 1987 h\xc3\xa4net tunnettiin Blaise Compaor\xc3\xa9n uskollisena tukijana ja h\xc3\xa4n palveli eliittirykmentin komentajana. Vuonna 2014 Michel Kafandon v\xc3\xa4liaikaishallitus erotti h\xc3\xa4net teht\xc3\xa4vist\xc3\xa4\xc3\xa4n._NEWLINE_Diend\xc3\xa9r\xc3\xa9 on tyrm\xc3\xa4nnyt huhut, joiden mukaan 2014 syrj\xc3\xa4ytetty Compaor\xc3\xa9 olisi ollut kaappauksen taustavaikuttaja. Vakituinen armeija ei hyv\xc3\xa4ksynyt Diend\xc3\xa9r\xc3\xa9n johtaman presidentin turvakaartin tekem\xc3\xa4\xc3\xa4 vallankaappausta eik\xc3\xa4 my\xc3\xb6sk\xc3\xa4\xc3\xa4n L\xc3\xa4nsi- Afrikan talousyhteis\xc3\xb6 ECOWAS. Neuvottelujen j\xc3\xa4lkeen Diend\xc3\xa9r\xc3\xa9 erosi teht\xc3\xa4vist\xc3\xa4\xc3\xa4n 23. syyskuuta 2015 ja totesi kaappauksen olleen ajan ja resurssien tuhlausta._NEWLINE_Kaappauksen kuivuttua kokoon Burkina Fason hallitus j\xc3\xa4\xc3\xa4dytti Diend\xc3\xa9r\xc3\xa9n ja muiden siihen osallistuneiden pankkitilit. Diend\xc3\xa9r\xc3\xa9 katsoi viisaammaksi siirty\xc3\xa4 Vatikaanin suurl\xc3\xa4hetyst\xc3\xb6n suojiin. Saatuaan vakuutuksen henkens\xc3\xa4 s\xc3\xa4\xc3\xa4stymisest\xc3\xa4 h\xc3\xa4n antautui hallitukselle. 1. lokakuuta 2015._NEWLINE_Lokakuun 2015 kaappaukseen osallistuneet joutuvat oikeudessa vastaamaan syytteisiin. Diend\xc3\xa9r\xc3\xa9 joutuu vastaamaan kysymyksiin osuudestaan tapahtumiin, jotka johtivat maan entisen presidentin, Thomas Sankaran kuolemaan.'